CELEX: C2005/019/42
Language: da
Date: 2005-01-22 00:00:00
Title: Dom afsagt af Retten i Første Instans den 16. december 2004 i de forenede sager T-120/01 og T-300/01, Carlo De Nicola mod Den Europæiske Investeringsbank (Ansatte i Den Europæiske Investeringsbank — formaliteten — arbejdsvilkår — disciplinær forfølgning — suspension — afskedigelse uden varsel)

22.1.2005   
            
            
               DA
            
            
               Den Europæiske Unions Tidende
            
            
               C 19/19
            
         
      DOM AFSAGT AF RETTEN I FØRSTE INSTANS
   
   den 16. december 2004
   i de forenede sager T-120/01 og T-300/01, Carlo De Nicola mod Den Europæiske Investeringsbank (1)
   
   (Ansatte i Den Europæiske Investeringsbank - formaliteten - arbejdsvilkår - disciplinær forfølgning - suspension - afskedigelse uden varsel)
   (2005/C 19/42)
   Processprog: italiensk
   I de forenede sager T-120/01 og T-300/01, Carlo De Nicola, Rom (Italien), ved avocat L. Isola, mod Den Europæiske Investeringsbank (befuldmægtigede: C. Gómez de la Cruz og F. Mantegazza, bistået af avocat C. Camilli, og med valgt adresse i Luxembourg), angående dels en påstand om annullation af skrivelsen fra Den Europæiske Investeringsbanks direktør for personale, uddannelse og sociale tjenester af 6. marts 2001 vedrørende vilkårene for sagsøgerens genindtrædelse som følge af Rettens dom af 23. februar 2001, forenede sager T-7/98, T-208/98 og T-109/99, De Nicola mod EIB, Sml.Pers. I-A, s. 49, og II, s. 185, og skrivelsen af 22. maj 2001 fra bankens formand vedrørende afgørelsen om at suspendere sagsøgeren fra tjenesten, og dels om tildeling af erstatning, og hvad angår sag T-300/01, i det væsentlige en påstand dels om annullation af afgørelsen truffet af bankens formand af 6. september 2001 om afskedigelsen uden varsel og uden bosættelsespenge efter fratræden, og dels om tildeling af erstatning, har Retten (Tredje Afdeling), sammensat af afdelingsformanden, J. Azizi, og dommerne M. Jaeger og A.W.H. Meij; justitssekretær: J. Plingers, den 16. december 2004 afsagt dom, hvis konklusion lyder således:
   
               1)
            
            
               Sagsøgtes afgørelse af 22. maj 2001 om suspension af sagsøgeren annulleres.
            
         
               2)
            
            
               Sagsøgtes afgørelse af 6. september 2001 om afskedigelse af sagsøgeren annulleres.
            
         
               3)
            
            
               På grund af den delvise mangel af opfyldelsen af punkt 2 i konklusionen til dommen af 23. februar 2001, tilpligtes sagsøgte at betale sagsøgeren 3 716 EUR, i den foreliggende sag forhøjet med en finansiel kompensation, der svarer til de ikke afholdte feriedage, med tillæg af morarenter fra den 1. juni 2001 indtil tidspunktet for den faktiske betaling. Beregningen af morarenterne foretages på grundlag af den sats, som Den Europæiske Centralbank anvender på sine væsentligste refinansieringstransaktioner, og anvendes på det relevante tidsrum, med tillæg af to point.
            
         
               4)
            
            
               Som følge af de ikke udbetalte lønninger i tidsrummet fra den 1. marts 2001 til den 31. august 2001, tilpligtes sagsøgte at betale sagsøgeren 2 315 EUR med tillæg af morarenter fra den 1. juni 2001 indtil tidspunktet for den faktiske betaling. Beregningen af morarenterne foretages på grundlag af den sats, som Den Europæiske Centralbank anvender på sine væsentligste refinansieringstransaktioner, og anvendes på det relevante tidsrum, med tillæg af to point.
            
         
               5)
            
            
               Sagsøgte tilpligtes at betale sagsøgeren den løn, der ikke er blevet udbetalt fra den 1. september 2001, med tillæg af morarenter, fradraget det beløb på 1 290 EUR, der blev betalt til sagsøgeren som godtgørelse for flytteudgifter for september 2001. Beregningen af morarenterne foretages på grundlag af den sats, som Den Europæiske Centralbank anvender på sine væsentligste refinansieringstransaktioner, og anvendes på det relevante tidsrum, med tillæg af to point.
            
         
               6)
            
            
               Sagsøgte tilpligtes at betale sagsøgeren 10 000 EUR som godtgørelse for ikke-økonomisk skade.
            
         
               7)
            
            
               Sagsøgte afholder sine egne omkostninger, herunder de omkostninger, i forbindelse med sagen om foreløbige forholdsregler, samt halvdelen af de omkostninger, der er afholdt i forbindelse med de forenede sager T-120/01 og T-00/01 og de dertil knyttede sager om foreløbige forholdsregler.
            
         
               8)
            
            
               I øvrigt frifindes Den Europæiske Investeringsbanken.
            
         
      (1)  EFT C 227 af 11.8.2001 og EFT C 44 af 16.2.2002.